Police Entry

"Police Entry" merupakan lagu nyanyian Elizabeth Tan yang dikeluarkan pada 6 Julai 2018 oleh Warner Music Malaysia. Lagu yang berkisarkan gelagat lelaki yang suka berbohong ini merupakan hasil ciptaan bersama oleh Hael Husaini dan Ezra Kong, ia merupakan salah satu daripada dua single yang dikeluarkan oleh Elizabeth pada 2018.

Latar belakang
Sewaktu majlis pelancaran single ini pada 6 Julai 2018, Elizabeth memberitahu ia mengambil inspirasi daripada lagu permainan kejar-mengejar yang dikenali sebagai polis sentri. Beliau berkata: "Tidak ramai yang boleh jadikan permainan kanak-kanak sebagai lagu. Susunan muzik dan lirik memang sangat menarik. Saya gembira kerana diberikan lagu ini,".

Lagu ini merupakan kerjasama pertama Elizabeth bersama Hael dan Ezra. Beliau menjelaskan penerbitan lagu "Police Entry" mempunyai kaitan dengan hubungan cintanya dengan seorang pemuda Melayu sambil menyatakan "Memang saya tujukan lagu ini kepada penipu itu!". Dalam temuramah bersama Malaysiakini, Elizabeth berkata beliau tidak mahu "Police Entry" dikaitkan dengan isu semasa atau tokoh yang tertentu, termasuk bekas perdana menteri Najib Razak yang dihadapkan dengan tuduhan jenayah di mahkamah.

Muzik video
Muzik video "Police Entry" dimuat naik di saluran YouTube rasmi Warner Music Malaysia dan ia diarahkan sendiri oleh Elizabeth. Beliau pada asalnya untuk tampilkan pelakon Zul Ariffin untuk muzik videonya, namun akibat jadual kerja yang tidak menyebelahi mereka, tempat Zul digantikan oleh pelakon Harris Annuar. Penggambaran video muzik dijalankan pada 6 dan 30 Jun 2018, di sebuah gudang di Petaling Jaya. Elizabeth berkata mengenai muzik video "Police Entry": "Dalam imaginasi saya, video muzik ini berkonsep gabungan tarian filem Burlesque dan K-pop. Saya mahu lenggok tarian ditampilkan lebih ghairah. Atas alasan itu saya mencampurkan kedua-dua gaya tarian terbabit,".

Persembahan secara langsung
"Police Entry" dipersembahkan secara langsung buat pertama kali oleh Elizabeth dalam rancangan Pop Express di ntv7 dan dalam rancangan MeleTOP di Astro Ria.

Versi lagu saduran
"Police Entry" dipersembahkan oleh Baby Shima dalam minggu terakhir konsert Big Stage pada 23 September 2018.

Format dan senarai runut
 Muat turun digital
 "Police Entry" – 3:33

Sejarah keluaran

Tenaga kerja
 Elizabeth Tan — vokal, pengarah muzik video
 Hael Husaini, Ezra Kong — komposer, penulis lirik

Anugerah dan pencalonan

Rujukan

Single 2018
Lagu Elizabeth Tan
Lagu ciptaan Ezra Kong